**Erdőkövesd Község Önkormányzat**

**Polgármesterétől**

**3252 Erdőkövesd, Rákóczi út 39.**

**2/2020. (III. 15.)**

**POLGÁRMESTERI HATÁROZAT**

A kihirdetett veszélyhelyzet miatt szükséges egyes egészségügyi tárgyú miniszteri rendeletek módosításáról szóló az emberi erőforrások minisztere 10/2020. (III. 14.) EMMI rendelete 2. §-ában biztosított hatáskörömben eljárva 2020. március 16. napjától visszavonásig

**az egészségügyi intézményekben (Pétervásárai Egészségügyi Központban orvosi, gyermekorvosi és fogorvosi rendelők, védőnői rendelő, labor, illetve a Pétervásárai Központi Orvosi Ügyelet, valamint az erdőkövesdi orvosi rendelő) a rendelői várókban való várakozást megtiltom!**

Az orvosi ellátásra várók kizárólag az intézmény előtt – egymástól megfelelő távolságban – várakozhatnak! Az orvosi rendelő előtti várókban kizárólag csak 1 személy, gyermekorvosi váróban 1 gyerek+1 hozzátartozó várakozhat. A betegek sorszámot fognak kapni az orvostól. A betegek behívása folyamatosan fog történni.

**A fogorvosi alapellátás keretében – a rendeletnek megfelelően – kizárólag sürgősségi ellátás nyújtható!**

A korona vírus járványra tekintettel minden önkormányzati intézménybe való belépéskor kötelező a kézfertőtlenítő használata.

A határozat 2020. március 16. napjától visszavonásig hatályos.

Erdőkövesd, 2020. március 15.

**Halla István**

**polgármester**